stanford-oval/wikipedia huggingface dataset:
Gausdal
Kuvia

Aulestad, Karoline ja Bjørnstjerne Bjørnsonin koti.
Skeikampen-vuori, joka on kuvattuna kuntavaakunassa.
Tunnettuja henkilöitä

Hans Aanrud (1863–1953), kirjailija
Iver Holter (1850–1941), säveltäjä
Tancred Ibsen (1893–1978), elokuvaohjaaja
Inge Krokann (1893–1962), kirjailija
Ellisif Wessel (1866–1949), ammattiyhdistysmies
Aiheesta muualla

Kuvia tai muita tiedostoja aiheesta Gausdal Wikimedia Commonsissa
Innlandetin läänin kunnat
Alvdal
Dovre
Eidskog
Elverum
Engerdal
Etnedal
Folldal
Gausdal
Gjøvik
Gran
Grue
Hamar
Kongsvinger
Lesja
Lillehammer
Lom
Løten
Nord-Aurdal
Nord-Fron
Nord-Odal
Nordre Land
Os
Rendalen
Ringebu
Ringsaker
Sel
Skjåk
Stange
Stor-Elvdal
Søndre Land
Sør-Aurdal
Sør-Fron
Sør-Odal
Tolga
Trysil
Tynset
Vang
Vestre Slidre
Vestre Toten
Vågå
Våler
Østre Toten
Øyer
Øystre Slidre
Åmot
Åsnes
Norjan läänit | Norja
Kaukasian taistelut

Kaukasian taistelut olivat toisessa maailmansodassa Saksan ja Neuvostoliiton joukkojen välinen taisteluiden sarja Kaukasuksen hallinnasta. Taistelut alkoivat virallisesti vuonna 1942 ja päättyivät Neuvostoliiton voittoon vuonna 1944. Sodan jälkeen Neuvostoliitto painoi mitalin 870 000 sotilaalle, jotka puolustivat Kaukasusta sodan aikana.
Saksalainen vuoristokanuuna (7,5-cm-Gebirgsgeschütz 36) 3 000 metrin korkeudessa Kaukasuksella vuonna 1943.
Saksa aloitti heinäkuussa 1942 operaatio Edelweissin, jonka tavoitteena oli valloittaa Azerbaidžanin öljykentät Kaukasuksella. Wehrmacht valloitti Stavropolin, Maikopin, Krasnodarin, Mozdokin ja Novorossijskin kaupungit lyhyessä ajassa 11. syyskuuta mennessä. Puna-armeija pysäytti saksalaisten etenemisen Tšetšeniassa Pohjois-Kaukasian strategisessa puolustusoperaatiossa, joka kesti joulukuuhun saakka. Tammikuussa 1943 puna-armeija suoritti vastahyökkäyksen, jossa vallattiin 12. helmikuuta mennessä uudelleen Stavropolin, Maikopin, Krasnodarin ja Mozdokin kaupungit sekä Novorossijsk 16. syyskuuta mennessä. Lokakuuhun mennessä puna-armeija oli ajanut saksalaiset pois Tamanin niemimaalta. Vuonna 1944 puna-armeija valtasi Krimin alueen ja Sevastopolin takaisin toukokuuhun mennessä. Saksalaiset oli ajettu lopullisesti pois Kaukasukselta 12. toukokuuta 1944 mennessä.
Aiheesta muualla

Kuvia tai muita tiedostoja aiheesta Kaukasian taistelut Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Kevin Giovesi

Kevin Giovesi (s. 8. marraskuuta 1993 Rho) on italialainen moottoriurheilija.
Ura

Giovesi aloitti Karting-uransa vuonna 2005 ja kilpaili pääsäännöllisesti kotimaassaan Italiassa koko uransa ajan. Vuonna 2009 Giovesi siirtyi kilpailemaan Formula Lista Junior -sarjaan voittaen sarjan mestaruuden. Vuonna 2010 Giovesi ajoi Italian Formula 3:ssa sijoittuen loppupisteissä 15:ksi. Vuonna 2011 Giovesi jatkoi sarjassa voittaen kaksi kilpailua sijoittuen loppupisteissä seitsemänneksi. Vuonna 2012 Giovesi kilpaili European F3 Open -sarjassa voittaen sarjan Cope Class -luokan mestaruuden. Pääsarjassa hän sijoittui loppupisteissä kuudenneksi. Samana vuonna hän ajoi Italian F3 -sarjassa, Eurocup Formula Renault ja Formula Renault NEC -sarjassa.
Vuonna 2013 Giovesi kilpaili GP2-sarjassa Venezuela GP Lazarus -tallissa. Hän ei saavuttanut pisteitä ja hänet korvattiin Fabrizio Crestanilla. Hän siirtyi loppukaudesta kilpailemaan Auto GP World Series -sarjaan, jossa hän sijoittui sarjan kuudenneksi. Vuonna 2014 Giovesi jatkoi Auto GP -sarjassa voittaen kaksi kilpailua sijoittuen sarjan viidenneksi. Samana vuonna hän ajoi kaksi kilpailua GP2:ssa saavuttamatta pisteitä.
GP2-tulokset

Lihavointi tarkoittaa paalupaikkaa, kursivointi kilpailun nopeinta kierrosta. Muut selitteet löytyvät täältä.
| Kausi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | Pisteet | Sijoitus |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2013 | Venezuela GP Lazarus | MALFEA 16 | MALSPR 10 | BHRFEA Kesk. | BHRSPR 17 | ESPFEA Kesk. | ESPSPR 17 | MONFEA Kesk. | MONSPR 20 | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | SINFEA   | SINSPR   | ABUFEA   | ABUSPR   | 0 | 29. |
| 2014 | Rapax | BHRFEA   | BHRSPR   | ESPFEA   | ESPSPR   | MONFEA   | MONSPR   | AUTFEA   | AUTSPR   | GBRFEA   | GBRSPR   | GERFEA   | GERSPR   | HUNFEA   | HUNSPR   | BELFEA   | BELSPR   | ITAFEA   | ITASPR   | RUSFEA   | RUSSPR   | ABUFEA 19 | ABUSPR 20 | 0 | 33. |
Kentingin kansallispuisto

| --- | --- |
Sijainti:   Taiwan
| --- | --- |
Nimi alkuperäiskielellä:  墾丁國家公園
Tyyppi:  Kansallispuisto 
Perustettu:  1982
muokkaa - muokkaa wikitekstiä - muokkaa Wikidataa
Kentingin kansallispuisto (kiin.: 墾丁國家公園; pinyin: Kěndīng Gúojiā Gōngyuán) on Taiwanin eli Kiinan tasavallan Taiwanin saaren eteläkärjessä sijaitseva kansallispuisto. Kansallispuisto käsittää yli 92 000 hehtaaria ja siihen kuuluu maa- ja merialuetta. Puisto on perustettu vuonna 1982 ja se on suosittu matkailukohde.
Maantiede

Kentingin kansallispuisto sijaitsee Taiwanin eli Kiinan tasavallan Pingtungin piirikunnassa Hengchunin niemimaalla Taiwanin saaren eteläosassa. Kansallispuiston kokonaispinta-ala on 32 570 hehtaaria, josta maata on 17 676 hehtaaria ja merialuetta 14 891 hehtaaria. Rantaviivaa puistoon kuuluu noin 70 kilometriä. Hengchunin laakso jakaa puiston kahtia pohjois-eteläsuunnassa. Laaksossa sijaitsee myös Longluanin järvi. Baishanlahti tunnetaan noin 400 metriä pitkästä hiekkarannastaan. Eteläisen lahden hiekkarannan pituus on noin 600 metriä.
Maantiede > Luonto

Kansallispuiston alueella tavataan 210 lintulajia. Suurin osa alueen lintulajeista on muuttolintuja. Paikallisia lajeja ovat esimerkiksi siperianlepinkäinen, sammakkohaukka, harmaanaamahaukka, sekä useat vesilintulajit. Alueen matelijoihin lukeutuvat 26 käärmelajia, 13 liskolajia ja 5 kilpikonnalajia. Käärmelajeja ovat esimerkiksi myrkylliset kiinankobra, Zaocys dhumnades, Calliophis macclellandi ja Trimeresurus mucrosquamatus. Sammakkolajeja on 16 ja niitä tavataan etenkin seudun metsissä. Eri hyönteislajeja on vähintään 500. Maanisäkkäitä on 15 ja niihin lukeutuvat kiinanmuntjakki, kiinanjänis, taiwaninmakaki ja naamaripalmunäätä.
Kansallispuiston merialueella on koralliriuttoja, joilla esiintyy satoja korallilajeja. Riutoilla esiintyy 1015 kalalajia, joiden lisäksi alueella esiintyy muita rannikon lajeja ja vaeltavia lajeja, joihin lukeutuvat esimerkiksi purjekala ja dolfiini. Muita merialueen eläinlajeja ovat esimerkiksi karettikilpikonna, juovalattapyrstö, ryhävalas, kaskelotti ja pullokuonodelfiini.
Historia

Kentingin kansallispuisto on Taiwanin kansallispuistoista tiheimmin asuttu. Nykyisen kansallispuiston alue asutettiin jo 6 000–5 000 vuotta sitten. Alueelta tunnetaan 60 esihistoriallista arkeologista kohdetta. Eluanbiin majakka valmistui vuonna 1882. Kansallispuisto perustettiin syyskuussa 1982. Kansallispuisto on suosittu matkailijoiden keskuudessa ja esimerkiksi vuonna 2016 puisto oli Taiwanin kansallispuistoista vierailluin. Puistossa kävi tuolloin 5,84 miljoonaa matkailijaa.
Aiheesta muualla

Kuvia tai muita tiedostoja aiheesta Kentingin kansallispuisto Wikimedia Commonsissa
Taiwanin saaren eteläisin kohta.
Paikallinen hiekkaranta.
Eluanbin majakka.
Kastelli

Kastelli voi viitata seuraaviin:
kastelli, linnoitus
Kastélli eli Kíssamos (Kastélli Kissámou), kaupunki ja kunta Kreetan saarella Kreikassa
Kastélli (Kastélli Pediádas Irakleíou), kylä ja Minóa Pediádan kunnan kunnallisyksikkö Kreetan saarella Kreikassa
Kastelli, osa-alue Oulunsuun kaupunginosassa Oulussa
Pattijoen Kastelli, muinaisjäännösalue Raahen Pattijoella
Kastelli-talot, yritys
Kastelli, sukunimenä:
Kerttu Kastelli (1923–2011), suomalainen kirjastonhoitaja ja runoilija
Saana Kastelli (s. 2004), suomalainen harmonikansoittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Kastelli”, voi hakea sivunnimihaulla, laajalla sivunnimihaulla tai tekstihaulla.
Kenny Clarke

Kenny Clarke vuonna 1971.
Kenneth Spearman "Kenny" Clarke (lempinimeltään Klook ja myöhemmältä nimeltään Liaqat Ali Salaam, 9. tammikuuta 1914 Pittsburgh – 26. tammikuuta 1985 Pariisi) oli yhdysvaltalainen jazz-rumpali. Hän kuului bebop-genren pioneereihin.
Clarke toimi Minton's Playhousen vakiorumpalina 1940-luvun alussa ja osallistui moniin yöllisiin jamsessioihin, jotka johtivat bebop-tyylin syntymiseen. New Yorkissa hän soitti muiden muassa Charlie Parkerin, Dizzy Gillespien ja Thelonious Monkin sekä heitä edeltäneen jazzsukupolven muusikoiden kuten Sidney Bechet’n kanssa.
Kenny Clarken kehittämäksi mainitaan usein ride-symbaalin eli komppipellin jatkuva käyttö hi-hatin sijasta, usein ”ding-ding-da-ding”-rytmissä. Tämä loi bebop-musiikille tyypillisen läpi kappaleen jatkuvan lautasen sihinän ja antoi rumpalille vapauksia käyttää esimerkiksi bassorumpua enemmän aksentteihin kuin tempon ylläpitämiseen.
Clarke oli Modern Jazz Quartetin alkuperäinen rumpali ja soitti yhtyeessä 1952–1955.
Clarke vieraili Pori Jazz -festivaaleilla vuonna 1969 Kenny Clarke – Francy Boland Sextetissä. Porissa hän kertoi haastattelijoille vierailleensa Suomessa aiemminkin, nimittäin Viipurissa vuonna 1937 Edgar Hayesin ison orkesterin mukana.
Clarke asui viimeiset vuotensa Pariisissa.
Diskografiaa > Orkesterinjohtaja

Special Kenny Clarke 1938–1959 (Jazz Muse) Benny Bailey, Clark Terry, Hubert Fol, Lucky Thompson, Tommy Scott, Art Simmons, Jimmy Gourley, Pierre Michelot
Telefunken Blues (Savoy, 1955) Henry Coker, Frank Morgan, Frank Wess, Milt Jackson, Percy Heath
Bohemia After Dark (Savoy, 1955) Cannonball & Nat Adderley, Jerome Richardson, Hank Jones, Horace Silver, Paul Chambers
Jazzmen of Detroit (Savoy, 1956) Pepper Adams, Kenny Burrell, Tommy Flanagan, Paul Chambers
Plays André Hodeir (Philips, 1956) Roger Guérin, Billy Byers, Pat Peck, Hubert Rostaing, Martial Solal, René Urtreger, P. Michelot
The Golden 8 (Blue Note, 1961) Dusko Gojkovic, Raymond Droz, Christian Kellens, Derek Humble, Karl Drevo, Francy Boland, Jimmy Woode
Americans in Europe Vol. 1 (Impulse!, 1963)
Pieces of Time (Soul Note, 1983) Andrew Cyrille, Don Moye and Milford Graves
Diskografiaa > Sessiomuusikkona

Gene Ammons
All Star Sessions (Prestige, 1950-55)
Gene Ammons and Friends at Montreux (Prestige, 1973)
Kenny Burrell
Jazzmen of Detroit  Kenny Burrell, Tommy Flanagan, Pepper Adams, Paul Chambers (1956, Savoy Records)
Introducing Kenny Burrell (Blue Note, 1956)
Donald Byrd
Byrd's Word (Savoy, 1955)
Eddie "Lockjaw" Davis and Johnny Griffin
Tough Tenors Again 'n' Again (MPS, 1970)
Miles Davis
Bags' Groove (Prestige, 1957)
Art Farmer
Early Art (New Jazz, 1954)
When Farmer Met Gryce (Prestige, 1954) Gigi Gryce
Dizzy Gillespie
The Complete RCA Victor Recordings (Bluebird, 1937-1949)
The Giant (America, 1973)
The Source (America, 1973)
Johnny Griffin
Night Lady (Philips, 1964)
Hampton Hawes
Playin' in the Yard (Prestige, 1973)
Milt Jackson
Roll 'Em Bags (Savoy, 1949–56)
Meet Milt Jackson (Savoy, 1954–56)
Opus de Jazz (Savoy, 1955)
Ballads & Blues (Atlantic, 1956)
The Jazz Skyline (Savoy, 1956)
Charles Mingus
Jazz Composers Workshop (Savoy, 1954–55)
Thelonious Monk
Thelonious Monk Plays the Music of Duke Ellington with Thelonious Monk, Oscar Pettiford (1955, Riverside)
Jean-Christian Michel
Sacred Music (1969, Barclay Records)
JQM (1972, General Records)
Ouverture spatiale (1974, General Records)
Eve des Origines (1976, General Records)
Port Maria (1977, General Records)
Käännös suomeksi
Kirkkojärvi (Hamina)

| Kirkkojärvi |
| --- | --- |
 Näkymä Kirkkojärven yli Haminan keskustaa kohti
Valtiot:  Suomi 
Paikkakunta:  Hamina
Koordinaatit:  60°34′28″N, 27°12′37″E
Järvinumero:  12.001.1.001 
Mittaustietoja
Pinnankorkeus:  pohjoisosa 0,7 m
Pinta-ala:  2,49 km²
 fiKirkkojärvi 
Kirkkojärvi (ruots. Bamböle träsk) on  Haminassa sijaitseva järvi, joka kuuluu Vehkajoen vesistöön. Kirkkojärvi on yhteydessä Suomenlahteen Mullinkosken ja Salmenvirran kautta. Järven pohjoisosaan laskevat pohjoisesta Vehkajoki ja Pyölinjoki sekä idästä Lelunjoki. Kirkkojärvi on Natura 2000-aluetta.
Kirkkojärvi on maankohoamisen seurauksena merestä kuroutunut järvi, joka on syntynyt usean kluuvijärven maatuessa. Se on rehevöitynyt ja lähes kokonaan umpeenkasvanut. Kirkkojärveä kunnostettiin vuosina 1994–1995 rakentamalla järven keskiosien yli pengerpato, jolla eteläosa erotettiin muusta järvestä. Eteläosan vedenpintaa nostettiin ja sitä pidetään noin 0,8 metriä pohjoisosaa korkeammalla. Eteläosan ympäri kaivettiin myös avoin uoma.
Kirkkojärven pohjois- ja itäosa sijaitsevat entisen Vehkalahden kunnan alueella. Järven ruotsinkielinen nimi tulee Vehkalahden Pampyölin kylän nimestä.
Frank Wess

Frank Wess ja Jimmy Owens
Frank Wess (4. tammikuuta 1922 Kansas City – 30. lokakuuta 2013) oli yhdysvaltalainen jazzsaksofonisti, äänialaltaan sekä altto että tenori, ja huilisti. Hän teki yhteistyötä useiden maailmankuulujen jazzmuusikkojen kanssa; näiden joukossa olivat Billy Eckstine, Count Basie ja Clark Terry.
Diskografia

yhtyeenjohtajana
Jazz For Playboys
Wheelin' & Dealin
Opus De Blues
Monday Stroll
Southern Comfort
Yo Ho! Poor You, Little Me
Wess to Memphis
Flute of the Loom
Entre Nous
Going Wess
Hank and Frank
Two for the Blues
Hank and Frank II
Muusikkona
Diskografia > Toshiko Akiyoshi

Carnegie Hall Concert
Diskografia > Gene Ammons

Velvet Soul
Angel Eyes
Diskografia > Count Basie

One O'Clock Jump
E=MC²
April in Paris
Ella and Basie!
First Time! The Count Meets the Duke
Diskografia > Bobby Hutcherson

Conception: The Gift of Love
Diskografia > Milt Jackson

Meet Milt Jackson
Opus de Jazz
Bags & Flutes
Diskografia > Elvin Jones

Elvin!
And Then Again
Time Capsule
Diskografia > Thad Jones

Olio
After Hours
Diskografia > Yusef Lateef

Part of the Search
Diskografia > Oliver Nelson

The Spirit of '67
Diskografia > Chico O'Farrill

Nine Flags
Diskografia > Zoot Sims

Passion Flower: Zoot Sims Plays Duke Ellington
Diskografia > Billy Taylor

Billy Taylor with Four Flutes
Kwamina
Kevin Garnett

| Kevin Garnett |
| --- | --- |
 Kevin Garnett vuonna 2007
Henkilötiedot
Koko nimi:  Kevin Maurice Garnett
Syntynyt: 19. toukokuuta 1976 (ikä 48)
Kansalaisuus:   Yhdysvallat
Koripalloilija
Lempinimi:  KG, The Kid ja Big Ticket
Pelipaikka:  Iso laitahyökkääjä / Sentteri
Pituus:  211 cm
Paino:  115 kg
NBA-varaus:  5. varaus, 1995 Minnesota Timberwolves
Pelaajaura
Seurajoukkueet
1995–2007 2007–2013 2013–2015 2015–2016:  Minnesota Timberwolves Boston Celtics Brooklyn Nets Minnesota Timberwolves
Maajoukkueet
2000:   Yhdysvallat
Aiheesta muualla
FIBA
| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Sydney 2000 |  |  |
Kevin Maurice Garnett (s. 19. toukokuuta 1976) on uransa päättänyt yhdysvaltalainen koripalloilija, joka aloitti NBA-uransa vuonna 1995. Hän syntyi Mauldinissa, Etelä-Carolinassa, ja kasvoi 211 senttimetriä pitkäksi. Hänen lempinimiään ovat KG, The Kid ja Big Ticket. 21 kauden jälkeen Garnett ilmoitti lopettavansa uran 23.9.2016.
Ura

Garnett pelasi Minnesota Timberwolves -joukkueessa aina siihen saakka kunnes siirtyi vuonna 2007 Boston Celticsiin. Keväällä 2008 hän voitti ensimmäisen NBA-mestaruutensa. Hän muodosti Celticsissä Big Threeksi kutsutun kolmikon Ray Allenin ja finaalien arvokkaimmaksi pelaajaksi valitun Paul Piercen kanssa. Vuonna 2013 Garnett ja Pierce siirtyivät samassa pelaajakaupassa Brooklyn Netsiin. Heinäkuussa 2015 kesken edelliskauden takaisin Minnesotaan siirtynyt Garnett teki seuran kanssa kaksivuotisen, 16 miljoonan dollarin sopimuksen.
Garnett on valittu NBA:n runkosarjan arvokkaimmaksi pelaajaksi kaudella 2003–2004, runkosarjan parhaaksi puolustuspelaajaksi kaudella 2007–2008 sekä liigan ykköstähdistöön kausilla 1999–2000, 2002–2003, 2003–2004 ja 2007–2008. NBA:n tähdistöotteluun hänet on valittu 15 kertaa (vuosina 1997–1998, 2000–2011 ja 2013). Hänet valittiin vuonna 2003 tähdistöottelun arvokkaimmaksi pelaajaksi. Hän on pelannut urallaan 1 323 runkosarja- ja 131 pudotuspeliottelua (tilanne kauden 2012–2013 jälkeen).
Garnett kuului maajoukkueeseen, joka voitti kultaa vuoden 2000 kesäolympialaisissa Sydneyssä.
Aiheesta muualla

Kuvia tai muita tiedostoja aiheesta Kevin Garnett Wikimedia Commonsissa
Yhdysvaltain joukkue – Kesäolympialaiset 2000
4 Smith |
5 Kidd |
6 Houston |
7 Mourning |
8 Hardaway |
9 Carter |
10 Garnett |
11 Baker |
12 Allen |
13 McDyess |
14 Payton |
15 Abdur-Rahim |
Valmentaja Tomjanovich
Gasherbrum I

Gasherbrum I
Gasherbrum I Pakistanissa
| --- | --- |
Sijainti:  Kašgarin prefektuuri Pakistan ja Kiinan kansantasavalta
Vuoristo:  Karakorum
Korkeus merenpinnasta:  8 080 m
Prominenssi:  2 155  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Gasherbrum I (urduksi ‏گاشر برم-1‎, Gāšer Brum-1; yksink.: 加舒尔布鲁木I峰; perint.: 加舒爾布魯木I峰; pinyin: Jiāshūěrbùlǔmù yī fēng; myös Hidden Peak tai K5) on maailman 11. ja Pakistanin 3. korkein vuori, joka kuuluu Gasherbrumin massiiviin. Sen huippu kohoaa 8 080 metriä merenpinnan yläpuolelle. Vuori sijaitsee Karakorumin vuoristossa Gilgit-Baltistanin alueella Kiinan–Pakistanin rajalla.
Etymologia

Vuonna 1856 brittiläinen Thomas George Montgomerie mittasi vuoren osana suurta trigonometrista mittausprojektia. Tähän Karakorumin vuoriston osaan ei ole suoraa näköyhteyttä ihmisen pysyvästi asuttamilta alueilta, joten alueen vuorilla ei ollut paikallisia nimiä. Montgomerie nimesi osan vuorista numeroimalla, ja Gasherbrum I sai nimen "K5", eli Karakorumin viides vuori.
Vuoren nykyisin käytetty nimi "Gasherbrum" tulee baltinkielisistä sanoista rgasha ("kaunis") ja brum ("vuori"). Vuoresta käytetään joskus englanninkielistä nimeä "Hidden Peak", jonka antoi brittiläinen tutkimusmatkailija Martin Conway. Nimi viittaa vuoren äärimmäisen eristyneisyyteen.
Maantiede

Gasherbrum I sijaitsee Karakorumin vuoristossa Pakistanin Gilgit–Baltistanin ja Kiinan Xinjiangin alueiden rajalla osana Gasherbrumin massiivia. Massiiviin kuuluu seitsemän Gasherbrum -nimistä huippua, joista Gasherbrum I on korkein. Muut ovat Gasherbrum II (8 035 metriä), Gasherbrum III (7 952 metriä), Gasherbrum IV (7 925 metriä), Gasherbrum V (7 113 metriä), Gasherbrum VI (6 976 metriä) ja Gasherbrum VII (6 980 metriä). Vuoret reunustavat Gasherbrumin jäätikköä, joka yhtyy 63 kilometrin pituiseen Baltoron jäätikkövirtaan. Gasherbrumin massiivilta alkunsa saavat jäävirrat ruokkivat lopulta Indus-jokea. Gasherbrum I on Karakorumin toiseksi korkein vuori K2:n (8 611 metriä) jälkeen.
Gasherbrum I sijaitsee erittäin lähellä Siachenin jäätikköä, jonka hallinnasta Intia ja Pakistan kiistelevät. Pakistanin joukot miehittävät aluetta vuoteen 1984 saakka, jonka jälkeen Intia on hallinnut aluetta. Alueella on ollut tulitaisteluja, joiden vuoksi alkuperäinen kiipeilyreitti Gasherbrum I:n huipulle on ajoittain ollut suljettu.
Geologia

Karakorumin vuoristo ja Gasherbrum I ovat syntyneet tektonisissa liikkeissä Intian mannerlaatan törmätessä ja työntyessä Euraasian mannerlaatan alle. Vuorten alla kulkee Karakorumin siirtymä, jonka yläpuolelle työntynyt ja poimuttunut kiviaines muodostaa maailman toiseksi korkeimman vuoristoalueen. Alueelle ovat tyypillisiä korkeiden vuorenhuippujen lisäksi erittäin syvät joki- ja jäätikkörotkot. Mannerlaattojen liike ja vuoristojen kohoaminen jatkuu edelleen ja Karakorum on seismisesti aktiivista aluetta. Gasherbrumin massiivin huiput koostuvat paleotsooiselta ja mesotsooiselta kaudelta peräisin olevilta sedimenttikivilajeista, kuten kalkkikivestä ja mustasta liuskekivestä.
Vuorikiipeilyn historiaa

Gasherbrum I on yksi harvimmin kiipeillyistä yli 8 000 metriä korkeista vuorista maailmassa. Vuoteen 2012 mennessä Gasherum I:n huipulle oli kiivetty 334 kertaa, ja 29 kiipeilijää oli kuollut yrityksessä. Kuolleiden osuus huipulle päässeistä oli 9%.
Gasherbrum I:lle kiipesivät ensimmäisinä 5.7.1958 amerikkalaiseen retkikuntaan kuuluneet Pete Schoening ja Andy Kauffman. Gasherbrum I on ensimmäinen yli 8 000 metriä korkeista vuorista, joka kiivettiin kevyesti alppityyliin.  Reinhold Messner ja Peter Habeler kiipesivät vuoren juurelta sen huipulle ilman ennakkoon järjestettyjä reittejä tai leirejä elokuussa 1975. He eivät käyttäneet myöskään lisähappea tai esimerkiksi köysiä ja kantoivat itse kaikki omat varusteensa.
Suomalaisista vuorikiipeiljöistä Gasherbrum I:lle  on kiivennyt Veikka Gustafsson ilman lisähappea vuonna 2008.
Kiimalampi (Ylitornio, läntinen)

| Kiimalampi |
| --- | --- |
Valtiot:  Suomi
Paikkakunta:  Ylitornio
Koordinaatit:  66°26′43″N, 24°52′13″E
Vesistöalue ja valuma-alueen tietoja
Laskujoki:  ei laskuojaa 
Järvinumero:  67.983.1.007
Mittaustietoja
Pinnankorkeus:  174 m  
Rantaviiva:  0,646 km  
Pinta-ala:  2,588 ha  
Saaria:  ei saaria 
 fiKiimalampi 
Kiimalampi  on Lapissa Ylitorniolla Mellajärven kylän lähellä sijaitseva lampi.
Maantietoa

Lammen pinta-ala on 2,6 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä.
Vesistösuhteet

Lampi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Meltosjoen valuma-alueella (67.98), jonka Kiimajoen–Mustijoen valuma-alueeseen (67.983) se kuuluu. Lammen vedenpinnan korkeus on 174 metriä mpy.
Gasherbrum II

Gasherbrum II
Gasherbrum II, leiri 5 900 m korkeudessa
| --- | --- |
Sijainti:  Kašgarin prefektuuri Pakistan ja Kiinan kansantasavalta
Vuoristo:  Karakorum
Korkeus merenpinnasta:  8 034  m 
Prominenssi:  1 524  m 
Ensimmäinen nousu huipulle:  Itävaltalaisjoukkue 8. heinäkuuta 1956
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Gasherbrum II (urduksi ‏گاشر برم-2‎, Gāšer Brum-2, yksink.: 加舒尔布鲁木II峰; perint.: 加舒爾布魯木II峰; pinyin: Jiāshūěrbùlǔmù èr fēng; myös K4) on maailman 13. korkein vuori, jonka huippu on 8 035 metriä merenpinnan yläpuolella. Karakorum-vuoristossa Pakistanissa sijaitseva Gasherbrum II on Gasherbrumin massiivin kolmanneksi korkein huippu.
Vuori tunnetaan varsinkin vuorikiipeilykohteena. Sen kiipesi ensimmäisenä 7. heinäkuuta 1956 itävaltalainen kiipeilijäryhmä, johon kuuluivat Fritz Moravec, Josef Larch ja Hans Willenpart.
Etymologia

Vuonna 1856 brittiläinen Thomas George Montgomerie mittasi vuoren osana suurta trigonometrista mittausprojektia. Tähän Karakorumin vuoriston osaan ei ole suoraa näköyhteyttä ihmisen pysyvästi asuttamilta alueilta, joten alueen vuorilla ei ollut paikallisia nimiä.  Montgomerie nimesi osan vuorista numeroimalla, ja Gasherbrum II sai nimen "K4", eli Karakorumin neljäs vuori. Vuoren nykyisin käytetty nimi "Gasherbrum" tulee baltinkielisistä sanoista rgasha ("kaunis") ja brum ("vuori").
Maantiede

Gasherbrum II sijaitsee Pakistanin Gilgit–Baltistanin ja Kiinan Xinjiangin alueiden rajalla. Se on osa Himalajaan kuuluvaa Karakorum -vuoristoa. Vuoren alla sijaitsee 63 kilometrin pituinen Baltoron jäätikkö. 8 034 metriä korkea Gasherbrum II on Gasherbrumin massiivin kolmanneksi korkein huippu. Sitä korkeampia ovat Gasherbrum I (8 080 metriä) ja Broad Peak (8 051 metriä). Lähistöllä sijaitseva Gasherbrum III -huippu lasketaan usein Gasherbrum II -vuoren alahuipuksi.